شیخ بدین

شیخ بدین (انگریزی : Sheikh Badin) صوبہ خیبر پختونخوا  کے ضلع لکی مروت اور ضلع  ڈیرہ اسماعیل خان کے وسط میں واقع ایک مشہور  صحت افزا مقام ہے۔  یہ ڈیرہ اسماعیل خان اور لکی مروت اضلاع کے سنگم پر واقع ہے۔ لیکن سرکاری انتظامی تقسیم کے لحاظ سے یہ ضلع ڈیرہ اسماعیل خان کا حصہ ہے۔اور سطح سمندر سے اس کی بلندی         4516 فٹ ہے۔ یہ درہ پیزو شہر سے تقریباً  14  کلومیٹر کے فاصلے پر مشرق  کی جانب واقع ہے۔

نام 
شیخ بدین نام کی وجہ تسمیہ یہ روایات بیان کی جاتی ہیں جو درج ذیل ہیں:

 کہا جاتا ہے کہ شیخ بدین کا پرانا نام   ’’  غنڈ  ‘‘ تھا ۔ جوکہ مقامی پشتو زبان کا لفظ ہے۔  لفظ  ’’ غنڈ ‘‘ لفظ  ’’ غنڈے ‘‘ سے نکلا ہے۔ جس کے معنی اردو میں پہاڑ کے ہیں۔ اس نام کی مناسبت کی وجہ سے شیخ بدین  کے لیے لفظ ’’ غنڈ ‘‘ جبکہ  شیخ بدین کے باسیوں کےلیے لفظ ’’غنڈ وال  ‘‘  بسا اوقات آج کل بھی بڑی عمر کے لوگ استعمال کرتے ہیں۔
 ایک روایت کے مطابق یہ بھی کہا جاتا ہے کہ ایک صوفی بزرگ شیخ بہاوالدین ؒ   کشمیر سے تشریف لانے کے بعد  لفظ غنڈ تبدیل ہوکر شیخ بدین پڑ گیا۔
 جبکہ دوسری روایت یہ بھی ہے کہ ملتان کے  حضرت شیخ بہاؤ الدین زکریا      ملتانی رحمتہ اللہ علیہ نےبھی یہاں تشریف لاکر  قیام فرمایا تھا۔ اور بہت سے لوگ آپ کے  خدمت میں حاضر ہوئے اور بیعت کے شرف سے سرفراز ہوئے۔اسی مناسبت سے اس جگہ کا نام رفتہ رفتہ شیخ بدین بن گیا۔

تاریخ اور استعمار   

مورخین کے مطابق جب یہاں کے انگریز سو ل انتظامیہ کو اس علاقے میں کسی سرد مقام  کی ضرورت  محسوس ہوئی تو انہوں نے اس جگہ کا انتخاب کیا۔ کہا جاتا ہے کہ انگریز انتظامیہ نے   1860 ء      میں اس جگہ میں ترقیاتی کاموں کا آغاز کیا۔ اور   1970 ء   میں شیخ بدین کو صحت افزا مقام  کا درجہ دیا گیا۔ یہ ترقیاتی کاموں کا سلسلہ  تقریباً 1920ء تک جاری رہا۔ اس مذکورہ دورانیہ میں انگریز حکومت نے یہاں پر ریسٹ ہاؤس، چیک پوسٹین، عدالت کورٹ، ڈاکحانہ ، تالاب، چلنے کے راستے ، میس کنٹین، اسکوئش کورٹ اور بنگلہ جات وغیرہ  تعمیر کروائے۔ جوکہ ان میں بعض تاحال زیر استعمال ہے۔

آبادی 
شیخ بدین کی مقامی آبادی پیر اور مغل ہیں جوکہ اٹھارویں صدی  عیسوی کے وسط میں ان  دونوں قوموں کے مؤرثِ اعلیٰ یہاں آکر آباد ہوئے۔یہاں کے لوگ  پشتو زبان بولتے ہیں۔۔  جبکہ آبادی 30    تا   40 گھرانوں پر مشتمل ہے۔

حوالہ جات

خیبر پختونخوا کے سیاحتی مقامات
پاکستان کے پہاڑی مستقر